Kasciukovičy rajoon
Kasciukovičy rajoon on 2. järgu haldusüksus (rajoon) Mahiloŭ oblastis Valgevenes. Rajooni pindala on 1494 km². 2016. aasta seisuga elas seal 23 504 inimest. Rajoon piirneb lõunas Venemaa Brjanski oblastiga. Rajoon moodustati 1924. aastal. See koosneb järgmistest külanõukogudest: Barońki, Białynkavičy, Biełaja Dubrova, Dziamidavičy, Praletarskaje, Sialeckaje ja Zabyčańnie külanõukogu. Halduskeskus on Kasciukovičy linn. Kasciukovičy ümbersõidutee Metsavahetee Samatevičy õigeusu kiriku varemed Kaničy õigeusu kiriku varemed Tähtsamad jõed on Biesiedź, Zubr ja Žaduńka. Rajooni territoorium asub Orša-Mogiljovi orundis, keskmiselt 160–180 meetri kõrgusel. Kõrgeim koht asub Praletarskaje küla lähistel (190,6 m). Looduskaitse all on 54 hektarit maad. Maavaradest leidub seal turvast, kriiti, merglit, savi, liiva. 2009. aasta seisuga oli elanikest 91,57% valgevenelasi, 6,75% venelasi, 1,19% ukrainlasi ja 0,49% muust rahvusest inimesi. 73,39% elanike emakeeleks oli valgevene keel, 26,02% elanike emakeeleks oli vene keel. Koduse keelena kasutas valgevene keelt 32,03% elanikke, vene keelt aga 67,46%. Tšornobõli katastroofi tagajärjel saastus osa rajooni territooriumist ning sealsed elanikud asustati ümber. Piirkonnas jäi elaniketa 28 asulat, inimtühjaks 300 km² maad.